Quoniam redemptio animae sunt propriae divitiae et amicos aeternales jubemur de mammona iniquitatis nobis facere, ego Rotlannus de Pomeriis dono Domino Deo et sancto Petro atque Marciniacensi monasterio pro remedio animae meae Brozas quae sunt inter Marciniacum et Balgiacum, pro hoc dato mihi a Widone priore equo uno. Dono etiam eidem loco post mortem meam medietatem alodii mei de Pomeriis. In vita autem mea dabo de eodem alodio decem solidos in vestitura. Teste Tetbaldo Gaba.